《次韵蒲大受书怀十首》
宋代·郭印

物齐人即我，天运古犹今。
但得丹田固，宁忧白发侵。
情忘心坦坦，神定息深深。
却笑灵均辈，悲哀泽畔吟。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。